CELEX: C2006/331/15
Language: fi
Date: 2006-12-30 00:00:00
Title: Asia C-217/05: Yhteisöjen tuomioistuimen tuomio (kolmas jaosto) 14.12.2006 (Tribunal Supremon (Espanja) esittämä ennakkoratkaisupyyntö) — Confederación Española de Empresarios de Estaciones de Servicio v. Compañía Española de Petróleos SA (Kilpailu — Kartellit tai muut yhteisjärjestelyt — Yritysten väliset sopimukset — ETY:n perustamissopimuksen 85 artikla (josta on tullut EY:n perustamissopimuksen 85 artikla, josta on puolestaan tullut EY 81 artikla) — Asetuksen (ETY) N:o 1984/83 10-13 artikla — Huoltamoyrittäjien ja öljy-yhtiöiden väliset takuumyyntiä koskeviksi provisiosopimuksiksi ja edustussopimuksiksi kutsutut polttoaineiden yksinostosopimukset)

30.12.2006   
            
            
               FI
            
            
               Euroopan unionin virallinen lehti
            
            
               C 331/9
            
         Yhteisöjen tuomioistuimen tuomio (kolmas jaosto) 14.12.2006 (Tribunal Supremon (Espanja) esittämä ennakkoratkaisupyyntö) — Confederación Española de Empresarios de Estaciones de Servicio v. Compañía Española de Petróleos SA
   (Asia C-217/05) (1)
   
   (Kilpailu - Kartellit tai muut yhteisjärjestelyt - Yritysten väliset sopimukset - ETY:n perustamissopimuksen 85 artikla (josta on tullut EY:n perustamissopimuksen 85 artikla, josta on puolestaan tullut EY 81 artikla) - Asetuksen (ETY) N:o 1984/83 10-13 artikla - Huoltamoyrittäjien ja öljy-yhtiöiden väliset ”takuumyyntiä koskeviksi provisiosopimuksiksi” ja ”edustussopimuksiksi” kutsutut polttoaineiden yksinostosopimukset)
   (2006/C 331/15)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal Supremo
   Pääasian asianosaiset
   
      Kantaja: Confederación Española de Empresarios de Estaciones de Servicio
   
      Vastaaja: Compañía Española de Petróleos SA
   Oikeudenkäynnin kohde
   Ennakkoratkaisupyyntö — Tribunal Supremo — Perustamissopimuksen 85 artiklan 3 kohdan soveltamisesta yksinostosopimusten ryhmiin 22 päivänä kesäkuuta 1983 annetun komission asetuksen (ETY) 1984/83 (EYVL L 173, s. 5) 10-13 artiklan tulkinta — Moottori- ja lämmityspolttoaineiden yksinmyyntisopimukset, jotka on luokiteltu edustus- tai komissiosopimuksiksi, mutta joissa on tiettyjä erityispiirteitä
   Tuomiolauselma
   
               1)
            
            
               ETY:n perustamissopimuksen 85 artiklaa (josta on tullut EY:n perustamissopimuksen 85 artikla, josta on puolestaan tullut EY 81 artikla) voidaan soveltaa pääasian kohteena olevan kaltaiseen, tavarantoimittajan ja huoltamoyrittäjän väliseen moottori- ja lämmityspolttoaineiden yksinmyyntisopimukseen, jos kyseinen huoltamoyrittäjä vastaa vähäistä merkittävämmässä määrin yhdestä tai useammasta polttoaineiden myyntiin kolmansille osapuolille liittyvästä taloudellisesta ja kaupallisesta riskistä.
            
         
               2)
            
            
               Perustamissopimuksen 85 artiklan 3 kohdan soveltamisesta yksinostosopimusten ryhmiin 22.6.1983 annetun komission asetuksen (ETY) N:o 1984/83 10-13 artiklaa on tulkittava siten, että tätä asetusta ei sovelleta tällaiseen sopimukseen siltä osin kuin tässä sopimuksessa määrätään huoltamoyrittäjän velvollisuudesta noudattaa tavarantoimittajan vahvistamaa vähittäismyyntihintaa.
            
         
      (1)  EUVL C 193, 6.8.2005.